Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni maarifa ya sayansi yaliyowekwa katika matumizi ya vitu kama ufundi au mawasiliano. Teknolojia hii imeleta madhara na pia faida kwa wanafunzi. Teknolojia 
imerahisisha pia maisha ya wanafunzi shuleni na pia katika maisha ya nyumbani.
Kwanza teknolojia imeleta faida nyingi. Wanafunzi hawa wa sekondari wanaweza kusoma kutumia simu au tarakilishi zao wanapokuwa majumbani mwao. Hii imewezeshwa hata bila usaidizi wa mwalimu. Mwanafunzi anaporudi tena shuleni basi atakua amepata maarifa mapya yaliyo fundishwa na mwalimu mwingine ambaye ni teknolojia ya kisasa inayosaidia wanafunzi.
Pia wanafunzi hawa wanaweza kutumia simu kutafuta au kusachi vitu ambavyo hawana ufahamu navyo na ni vya kimasomo. Pia tunaporudi shuleni tunapata shule nyingi wanafunzi hutumia tarakilishi kwa masomo, na hili limewawezesha walimu kupumzika na kupunguza kuongea sana, hadi mwisho wa siku anaumwa na kuanza kutafuta dawa zisizo majina. 
Wanafunzi wanafurahi sababu teknolojia imewarahisishia maisha kwa njia moja au nyingine. Wanashukuru sababu wana uwezo wa kuangalia runinga hata wakiwa shuleni na kujua yote yanayojiri nchini na bado pia nje ya nchi. Shule nyingi zimeweza kuwekwa ukigo wa umeme na hata pia kamera kwa kimombo CCTV, ya kurekodia ili kuweza kuwanasa wote watakao jaribu kuiba.
Teknolojia imewezesha wanafunzi kujengewa mabafu yenye maji moto na baridi. Maji ambayo yanatoka kwenye mifereji midogo midogo iliyowekwa juu ya kichwa. Hii imewezesha wanafunzi kukaa katika mandhari mazuri yanayompa moyo wa kupita mtihani. Hii ina mwezesha mwanafunzi kujihisi huru na pia kuwa na uhuru wa kusoma kwa urahisi.
Teknolojia pia ina madhara yake. Imeharibu sana wanafunzi hasa katika kipindi cha likizo. Wale walio na simu za kuingia mtandaoni huathiri masomo yao kwa kuchukua muda mwingi huko. Wanafunzi hupotoka na kuwa sana na simu zao huku wakiwa mtandaoni badala ya kuwa na vitabu vyao.
Wanafunzi wanaweza kusoma hesabu kwa urahisi kutumia usaidizi wa vikokotoo. Teknolojia inaharibu maadili ya wanafunzi wengi. Kwa jumla, madhara ya teknolojia hupotosha wanafunzi. Teknolojia pia ina faida kemkem zinazo tusaidia katika jamii.